ไทยพาณิชย์โดดลุยเงินกู้ทวาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ไทยพาณิชย์ลุยโปรเจกต์ท่าเรือทวาย ส่วนกสิกรไทยแหยงหวั่นปัญหาการเมืองภายในประเทศพม่า
นายอาทิตย์ นันทวิทยา รองผู้จัดการใหญ่ ธนาคารไทยพาณิชย์ เปิดเผยว่า ธนาคารสนใจที่จะเข้าร่วมให้สินเชื่อโครงการลงทุนก่อสร้างท่าเรือทวายในประเทศพม่า ของบริษัท อิตาเลียนไทย ดีเวล๊อปเมนต์ โดยขณะนี้ธนาคารได้เสนอตัวเข้าเป็นที่ปรึกษาทางการเงิน ซึ่งบริษัท อิตาเลียนไทยฯ อยู่ระหว่างดำเนินการคัดเลือก
นายอาทิตย์ มองว่าโครงการนี้เป็นโครงการที่มีประสิทธิภาพ เพราะนอกจากการเข้าเป็นที่ปรึกษาทางการเงินแล้ว โครงการนี้ยังเป็นโปรเจกต์ไฟแนนซ์ ธนาคารที่ได้รับเลือกเป็นที่ปรึกษาจะต้องหาแหล่งเงินทุน ต้องคิดรายละเอียดทางการเงินอย่างครบวงจร
“ผมมองว่านี่เป็นเรื่องที่น่าตื่นเต้น เพราะเป็นโครงการขนาดใหญ่ เป็นประโยชน์ต่อภูมิภาคนี้ หากธนาคารได้รับโอกาส โครงการนี้น่าจะสร้างชื่อเสียงให้กับธนาคาร และหากได้ทำโครงการก็ไม่ได้จบที่อิตาเลียนไทยฯ แต่ธนาคารยังมีโอกาสได้คู่ค้าของอิตาเลียนไทยฯ ด้วย” นายอาทิตย์ กล่าว
สำหรับความเสี่ยงในประเทศพม่านั้น ยอมรับว่ามีความเสี่ยง แต่ต้องรอให้การเลือกตั้งเสร็จเรียบร้อยก่อน และรอดูผลการเลือกตั้งที่จะออกมา
แหล่งข่าวจากธนาคารกสิกรไทย เปิดเผยว่า ธนาคารยังไม่คิดเข้าร่วมปล่อยกู้โครงการท่าเรือทวายในประเทศพม่า ซึ่งบริษัท อิตาเลียนไทยฯ ได้รับสัมปทานให้เข้าไปลงทุน เนื่องจากพม่าเป็นประเทศที่มีความเสี่ยง มีการปกครองโดยเผด็จการทหาร จึงต้องพิจารณาในรายละเอียดให้ดี แม้จะเป็นความร่วมมือระหว่างรัฐบาลกับเอกชนก็ตาม
อีกเงื่อนไขที่ธนาคารพิจารณาคือ หากรัฐบาลไทยไม่เข้าไปร่วมลงทุนในท่าเรือทวายด้วย ธนาคารก็คงไม่กล้าลงทุนโครงการนี้ ทำให้ขณะนี้จึงต้องรอดูท่าทีของรัฐบาลว่าจะร่วมด้วยหรือไม่ 
นอกจากนั้น ยังต้องพิจารณาเรื่องการใช้สกุลเงินในการลงทุน ที่จะมีผลต่อต้นทุนทางการเงินในอนาคต
“โปรเจกต์นี้ก็มีแนวทางที่ดี แต่เรามองว่าคงต้องดูปัจจัยหลายอย่างประกอบ โดยเฉพาะสถานการณ์ในประเทศพม่า พร้อมด้วยประเด็นสำคัญคือ ตัวโครงการ และการเข้าร่วมจากรัฐบาลไทย” แหล่งข่าวระบุ
ทั้งนี้ อิตาเลียนไทยฯ ได้ลงนามในกรอบความตกลง (Framework Agreement) กับการท่าเรือเมียนมาร์ เพื่อดำเนินการพัฒนาโครงการท่าเรือน้ำลึกทวาย นิคมอุตสาหกรรม และอุตสาหกรรมขนาดใหญ่ เช่น โรงเหล็ก โรงปุ๋ย โรงไฟฟ้า สาธารณูปโภค และเส้นทางการคมนาคม เช่น ถนนและไฟฟ้า คิดเป็นมูลค่าเกือบแสนล้านบาทและเส้นทางคมนาคมเชื่อมระหว่างไทยกับพม่า ว่า ในการดำเนินโครงการในพม่า บริษัทจะจัดตั้งบริษัทย่อยชื่อ บริษัททวายดิเวลลอปเมนท์ มีทุนจดทะเบียน 100 ล้านดอลลาร์สหรัฐ ซึ่งอิตาเลียนไทยฯ ถือหุ้นทั้ง 100% โดยบริษัทจะเป็นผู้ลงทุนในด้านสาธารณูปโภคพื้นฐานทั้งหมดมีมูลค่า 8,000 ล้านดอลลาร์สหรัฐ ส่วนโครงการขนาดใหญ่อื่นจะหาผู้ร่วมทุน ขณะนี้มีผู้สนใจเป็นบริษัทขนาดใหญ่อยู่หลายสิบราย
ทั้งนี้ โครงการดังกล่าวเป็นสัมปทานประเภท Build,Operate and Transfer (BOT) ประกอบด้วย